stanford-oval/wikipedia huggingface dataset:
איי המלכה אליזבת
מנהל

עד 1999 איי המלכה אליזבת' היו חלק ממחוז באפין בטריטוריות הצפון מערביות. עם הקמתה של טריטוריית נונאווט ב-1999 כל האזורים בארכיפלג שממזרח לקו אורך 110 מערב (110th meridian west) הפכו להיות חלק ממחוז קיקיקטלוק (Qikiqtaaluk Region) בטריטוריה החדשה, אזורים אלו היוו את חלקו הגדול של הארכיפלג. כל שאר האזורים נשארו בטריטוריות הצפון מערביות. האיים המרכזיים שנותרו במלואם בטריטוריות הצפון מערביות הם: אי הנסיך פטריק, אגלינטון ואמרלד. האיים מלוויל, המלך מקנזי ובורדן חולקו בין שתי הטריטוריות.
מתחת לחלוקה לטריטוריות קיימת חלוקה אדמיניסטרטיבית לשני אזורים מוניציפליים. אזור אחד ששטחו 450 קמ"ר בלבד מהווה עשירית האחוז משטח הארכיפלג אולם הוא כולל את שני היישובים הגדולים יחסית שבאיים ולכן גם כמעט כל האוכלוסייה של האיים נכללת בתוכו. האזור השני כולל את רוב השטח אולם נכלל בו רק יישוב אחד שהוא למעשה תחנת מחקר המונה 5 אנשים בלבד.
אברהם איבלאגון

| --- | --- |

רבי אברהם איבלאגון
 לידה:  1849 ה'תר"ו קושטא
 פטירה:  1933  (בגיל 84 בערך)
 מקום פעילות:  חאניה, כרתים
 תקופת הפעילות:  ?–1933 
 תפקידים נוספים:  חבר ועד חברת דורשי לשון ציון
 חיבוריו:  נכנס יין
 בת זוג:  בת שבע קאראיו
 אב:  דוד
 מספר צאצאים:  5
 פרסים והוקרה:  אות צלב הזהב
שלט זיכרון לזכרו בבית כנסת עץ חיים בכרתים
הרב אברהם בכור איבלאגון (1846–1933) היה פוסק, היסטוריוגרף ורבה של כרתים.
ביוגרפיה

נולד בקושטא בשנת התר"ו, למשפחה אשר ככל הנראה מוצאה מהעיירה אלאגון (אנ') שבאראגון. למד תורה והוסמך לסופר ולמוהל ובגיל 22 נסמך לרבנות. לאחר מכן כיהן כרב בחאניה שבכרתים, שם כיהן כרב קהילת כרתים במשך כ-58 שנים. התכתב עם חכמי דורו, וביניהם רבי רחמים נסים יצחק פלאג'י שכותב לו ”הרב הכולל ספרא רבה ויקירא, סולת נקיה, כמוהר"א איבלאגון נר'ו יאיר לעלמי עלמיא” (מזכרת משה (בארקי), סימן ח', עמוד רפ"ה). שלט במספר שפות ונסע לטורקיה ולמערב אירופה בשליחות קהילתו, ונפגש עם סולטאן טורקיה, מלך יוון ומלך איטליה. הציל ממוות 28 משפחות של יוונים נוצרים, ועל כך הוענק לו אות צלב הזהב. נשלח על ידי ממשלת יוון לשליחות סודית בפריז כדי להשפיע על יהדות העולם לטובת יוון. סייע לפליטי ארץ ישראל במלחמת העולם הראשונה, עת הגיעו לחאניה בכ"ז אלול התרע"ה:
והרב הראשי של העיר מעלת הרה"ג הישיש ר' אברהם איבלאגון והגביר הנכבד סי' משה מונרבו באו לנמל, ויקבלו את המהגרים בסבר פנים יפות ויסדרו אותם לפי שעה לילה הראשונה, ויתנו להם מקום לינה וארוחת-ערב, ולמחרת היום בא הקונסול האנגלי ויקבל המהגרים בכבוד גדול ובפנים יפות, וישכר להם דירות ויקצב להם תמיכה יומית... כל ימי שבתם בעיר הנז' עד חדש ניסן שנת תרע"ח, שאז הם נסעו לאי קיפרוס... כשמוע הקונסול מפי הרב איבלאגון רב ומו"ץ בעיר כאנייא, את שמע הרה"ג מר אבי כי הוא מראשי הרבנים הג' של טבריה וכי הוא הדיין ומו"ץ שמה, תיכף מינה אותו מטעם הממשלה האנגלית... להיות ראש ומנהל לכל הגולים עמו, ולצאן מרעיתו ולדון ולהורות ביניהם. הוא קבע ישיבתו תמיד בבית מדרשו של הר"א איבלאגון מהר"א הנז' תעודה כתובה וחתומה ומקויימת מקונסול המעידה ע"ז
כמו כן עסק רבות בדאגה לחינוכם הדתי של ילדי הפליטים, למענם ייסד שתי בתי ספר, אחד בחאניה ובו 25 תלמידים (חציים נתינים צרפתים וחציים אנגלים), והשני בכפר חלפה (אנ'), בו שוכנו מרבית הפליטים הצרפתים ובבית הספר שהקים למדו כ-60 תלמידים. הוא גם ניחן בכישרונות אומנותיים ונהג להעניק לדורשי שלומו מתנות מעשי ידיו: בשנת 1896 שלח ספר תורה בכתב-ידו לברון גוסטב דה רוטשילד (אנ') לעילוי נשמת בתו המנוחה; ב-1898 העניק לרב הראשי של צרפת, צדוק כהן, 'שישה זכוכיות מלאות וטובות מן הבא לידי'; בפרוס החגים בשנת 1905 שיגר למזכיר כי"ח שלושה חפצים קטנים מעשה ידיו לחלקם בין בני משפחתו וכתב את עשרת הדברות על גרעין חיטה. סבר כי יש להסביר ככל האפשר את מנהגי הדת היהודית לגויים, כפתרון לאנטישמיות, ואף כתב על כך מסה בשם "יין רקח".
נפטר בחשון התרצ"ד.
ביוגרפיה > משפחתו

נישא לבת שבע לבית קאריאו ולהם נולדו ארבעה ילדים: יעקב, נסים דוד, שלום, יהודה, וויקטוריה.
חיבוריו

נכנס יין (קושטא תרע"ב) - סדר לימוד להגות בו בשנת השבעים (יין גימטריא 70).
יין הרק"ח (בני ברק תשנ"ט) - סיפורה של האנטישמיות ושל עלילות הדם במשך הדורות ויחס התורה לתופעה.
חיבור בכתב יד בספריה הלאומית (מספר 3,739) ובו סיפור קורותיה של הקהילה היהודית בכרתים, הכולל פרטים על כלל האספקטים של חיי היהודים בקהילות כרתים. וכן על השפעות הפוליטיקה (שלטון העות'מאנים, מרד היוונים וכו') עליה. נדפס ב"פעמים" 37.
לקריאה נוספת

פעמים, פרקי עיון במחשבת ישראל במזרח, 37, עמוד 113
ש' וואנונו, אנציקלופדיה לחכמי טורקיה, עמוד 69
הערות שוליים

↑  כרוניקה, 101 (יוני 88')
↑  כרוניקה 101 (יוני 88')
↑  ארכי"ח, מכתב הרב איבלאגון, 25.11.1915
↑  ארכי"ח, מכתבי הרב, 13.10.1905, 27.6.1898, 23.10.1896
↑  נכנס יין, הוצאה חדשה, בני ברק תש״ס, עמוד ה׳
↑  בני ברק תשנ"ט
| --- | --- |
בקרת זהויות :  NLI: 987007499126805171  ISNI: 0000 0000 5207 4432  LCCN: no99077583  VIAF: 2106482   WorldCat (עם VIAF): 2106482 
שער ספר נכנס יין (קושטא 1912)
אוניברסיטת אוטגו

| --- | --- |

מגדל השעון באוניברסיטה. נבנה בשנת 1879
מגדל השעון באוניברסיטה. נבנה בשנת 1879
 אוניברסיטה ציבורית
 מוטו:  Sapere aude 
 תקופת הפעילות:  1869–הווה (כ־155 שנים)
 קמפוס:  אורבני
 בעלי תפקידים
 נשיא:  ד"ר רוידן סומרוויל
 סגן נשיא:  הרלן היין (אנ')
 צוות:  3,788 (2014)
 סגל:  1,207 (2018)
 סטודנטים
 כלל הסטודנטים:  21,108 (2018)
 סטודנטים לתואר ראשון:  15,635 (2014)
 סטודנטים לתואר שני:  4,378 (2014)
 סטודנטים לתואר שלישי:  1,388 (2014)
 מיקום
 מיקום:  דנידין, אוטגו, ניו זילנד
 מדינה:  ניו זילנד ניו זילנד
 קואורדינטות:  45°51′56″S 170°30′50″E﻿ / ﻿45.865555555556°S 170.51388888889°E﻿ / -45.865555555556; 170.51388888889
 www.otago.ac.nz
  (למפת ניו זילנד מוגדלת) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןאוניברסיטת אוטגו(למפת ניו זילנד רגילה) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןאוניברסיטת אוטגו
 
אוניברסיטת אוטגו (אנגלית: The University of Otago, מאורית: Te Whare Wānanga o Otāgo) היא האוניברסיטה הוותיקה בניו זילנד, בעיר דנידין.
האוניברסיטה נוסדה בשנת 1869, ופתחה את שעריה שנתיים לאחר מכן. בין השנים 1874 ו-1961 הייתה חלק מאוניברסיטת ניו זילנד, אוניברסיטה על-אזורית שאיחדה את המוסדות האקדמיים במדינה. האוניברסיטה חברה ברשת אוניברסיטאות מטאריקי.
בשנת 2011 למדו באוניברסיטת אוטגו מעל 21,000 תלמידים. האוניברסיטה מדורגת קבוע במקום הראשון בניו זילנד באיכות המחקר שמתבצע בתחומה, ושנייה רק לאוניברסיטת אוקלנד במספר החוקרים הבכירים שהיא מעסיקה.
בשנת 2013 דורגה האוניברסיטה במקום ה-155 בעולם בדירוג QS של אוניברסיטאות בעולם.
מבנה אקדמי

הפעילות האקדמית של אוניברסיטת אוטגו מחולקת לארבעה תחומים מרכזיים:
מדעי הבריאות: הפקולטה לרפואת שיניים, בית הספר לרפואה, בית הספר למדעים ביו רפואיים, בית הספר לרוקחות, בית הספר לפיזיותרפיה.
מדעי הרוח: הקולג' לחינוך, הפקולטה למשפטים, בית הספר לאמנויות (שבו נלמדים היסטוריה, לימודים קלאסיים, שפות, פילוסופיה, תאולוגיה), בית הספר לגאוגרפיה, בית הספר לאמנויות המופע (מחול, מוזיקה, תיאטרון), בית הספר למדעי החברה (ארכאולוגיה, תקשורת, אנתרופולוגיה, עבודה סוציאלית, סוציולוגיה, לימודי מגדר, יישוב סכסוכים), לימודים מאוריים.
מדעים: המחלקה לבוטניקה, המחלקה לכימיה, המחלקה למדעי המחשב, המחלקה למדעי המזון, המחלקה לגאולוגיה, המחלקה לתזונה, המחלקה למדעי הים, המחלקה למתמטיקה וסטטיסטיקה, המחלקה לפיזיקה, המחלקה לפסיכולוגיה, המחלקה לחינוך גופני.
ניהול ומסחר: המחלקה לחשבונאות, המחלקה לכלכלה, המחלקה למדעי המידע, המחלקה לניהול, המחלקה לשיווק, המחלקה לתיירות, לימודי יזמות, לימודים למנהלים.
בוגרים ידועים

בין בוגרי האוניברסיטה ניתן למנות את:
רוברט סטאוט, ראש ממשלת ניו זילנד ה-13
נתן כהן, חותר ואלוף אולימפי יהודי-ניו זילנדי
ג'נט פריים, סופרת ניו זילנדית ידועה
ביל אינגליש - פוליטיקאי, ראש ממשלת ניו זילנד בין השנים 2016 - 2017
ג'ק לאבלוק - אתלט, אלוף אולימפי ושיאן עולם בריצת 1500 מטרים
ארתור פוריט, ברון פוריט - פוליטיקאי, כיהן כמושל הכללי של ניו זילנד
טה רנגי הירואה - פוליטיקאי ואנתרופולוג
הערות שוליים

↑  Departments and Schools, אתר אוניברסיטת אוטגו
| --- | --- |
בקרת זהויות :  NLI: 987007570640805171  PLWABN: 9810581617905606  BIBSYS: 99029185  BnF: cb12513380j (data)  CiNii: DA11494274  GND: 1020078-2  ISNI: 0000 0004 1936 7830  LCCN: n80067071  NKC: ko2010557403  NLA: 36515667  RERO: 02-A005466034  SUDOC: 034371362  TePapa: 16775  Trove: 1266784  VIAF: 153603329   WorldCat (עם VIAF): 153603329 
ערך זה הוא קצרמרבנושא אוניברסיטאות ומכללות ובנושא ניו זילנד. אתם מוזמנים לתרום לוויקיפדיה ו.
אייזק רוזפלט

| --- | --- |

אייזק רוזפלט, אילת 2017
 לידה:  3 במאי 1985 (בן 39) וושינגטון די. סי. שבארצות הברית
 עמדה:  פאוור פורוורד, סנטר
 גובה:  2.04 מטר
 מספר:  91
 מכללה:  בולינג גרין (2003-4), אוניברסיטת סיינט תומאס (2004-7)
 קבוצות כשחקן
 2008-2007   2009-2008   2009   2009–2010   2010–2011   2011   2011–2012   2012–2013   2013–2016   2016–2017   2017–2018   2018–2019:  קורדובה (ספרד)   אקדמיקה (פורטוגל)   דנק (צרפת)   בני השרון   עירוני רמת גן   הפועל לב השרון   בני השרון   בני הרצליה   הפועל חולון   הפועל ירושלים   הפועל אילת   מכבי אשדוד באר טוביה
 הישגים כשחקן
 אליפות המדינה בכדורסל (2017)
אייזק דניאל "אייק" רוזפלט (באנגלית: Isaac Daniel "Ike" Rosefelt; נולד ב-3 במאי 1985) הוא כדורסלן אמריקאי-ישראלי המשחק בעמדות הפאוור פורוורד והסנטר.
ילדותו ותחילת הקריירה

רוזפלט נולד בוושינגטון די. סי. הוריו הביולוגיים מסרו אותו לאימוץ למשפחה יהודית והוא גדל עמם במינסוטה. רוזפלט שיחק בקבוצת הכדורסל של בית הספר סיינט תומאס אקדמי בעיר סיינט פול. ב-2003 הצטרף למכללת בולינג-גרין באוהיו, שמשחקת בדרג המכללות הראשון, שם מיעט לשחק ולאחר עונה אחת עבר לאוניברסיטת סיינט תומאס שבסיינט פול שמשחקת בדרג המכללות השלישי. רוזפלט התבלט בשורות סיינט תומאס כאשר בשלוש שנים רשם 44 פעמים דאבל-דאבל וזכה עם הקבוצה בשתי אליפויות מחוזיות. ב-2013 התקבל רוזפלט להיכל התהילה של אוניברסיטת סיינט תומאס. לאחר שסיים את לימודיו ב-2007 שיחק תקופות קצרות בקורדובה מהליגה השנייה בספרד, באקדמיקה קוימברה מהליגה הפורטוגלית ובקבוצת דנק מהליגה השלישית בצרפת.
קריירה בישראל

רוזפלט הגיע לישראל ב-2009 לקבוצת בני השרון וקיבל אזרחות ישראלית. רוזפלט זכה לדקות משחק מועטות ועונה אחר כך עבר לעירוני רמת גן ששיחקה בליגה הלאומית.
רוזפלט הרשים ברמת גן עם ממוצעים של כ-17 נקודות בכ-31 דקות משחק ונבחר להשתתף במשחק האולסטאר של הליגה הלאומית.
את עונת 2011/12 החל רוזפלט בלב השרון ורשם בעשרה משחקים ממוצעים של כ-16 נקודות ו-11 ריבאונדים.
בדצמבר 2011 החליטה קבוצת בני השרון/הרצליה להחזירו לשורותיה. ב-16 משחקים בעונת 2011/12 במדי בני השרון/הרצליה, שברובם עלה בחמישייה הפותחת, קלע רוזפלט כ-10 נקודות בכ-26 דקות משחק. בעונת 2012/13 הממוצעים שלו ירדו לכ-7 נקודות בכ-15 דקות משחק.
ב-2013 הצטרף רוזפלט להפועל חולון ובעונתו הראשונה בקבוצה קלע כ-10 נקודות בכ-26 דקות משחק. בקיץ 2014 הוארך חוזהו של רוזפלט בקבוצה עד 2017. במשחק הראשון של עונת 2014/15 בו שיחקה חולון נגד גליל/גלבוע באולם הפחים שבר רוזפלט את שיא הריבאונדים במשחק עם 26 וניפץ את השיא הקודם של סטנלי ברנדי מ-2001 (השיא הושווה על-ידי מרכוס בינגהאם מהפועל חיפה במאי 2024 במשחק נגד הפועל באר שבע). בנוסף לכך נבחר רוזפלט לשחקן המצטיין של חודש אוקטובר. רוזפלט סיים את העונה עם ממוצעים של 9.1 ריבאונדים למשחק (שני בליגה אחרי ג'וליאן רייט ממכבי ראשון לציון) ו-11.4 נקודות בכ-29 דקות משחק. בעונת 2015/2016 חלה נסיגה ביכולתו אותה ייחס רוזפלט למחלת האסתמה.
בקיץ 2016 הצטרף רוזפלט להפועל ירושלים והיה שותף לזכייתה באליפות לעונת 2016/2017 אך לאחר ששותף במהלך העונה רק כ-11 דקות בממוצע למשחק עבר להפועל אילת.
בהפועל אילת, העמיד ממוצעים של 6.8 נקודות ו-6.1 ריבאונדים למשחק, ב-20.4 דקות בממוצע למשחק.
ב-18 ביולי 2018, חתם רוזפלט לעונה במכבי אשדוד באר טוביה ולקראת עונת 2018/19 מונה לקפטן הקבוצה. במהלך העונה שוחרר רוזפלט מהקבוצה בשל לחץ דם גבוה לאחר ששותף בשבעה משחקים בהם העמיד ממוצעים של כ-8 נקודות, 6 ריבאונדים ב-25 דקות בממוצע למשחק. רוזפלט בתגובה הגיש תביעה נגד אשדוד בטענה ששחרורו מהקבוצה איננו חוקי. ביוני 2020 חויבה אשדוד בהליך בוררות לשלם לרוזפלט את יתרת שכרו בעונת 2018/19 לאחר שהבורר התרשם כי רוזפלט לא ניסה להסתיר את מצבו הרפואי. ביולי 2019 הצטרף רוזפלט להפועל חיפה המשחקת בליגה הלאומית. רוזפלט נמצא כשיר לשחק מבחינה בריאותית אך במהלך שהותו בארצות הברית לרגל נישואיו, הודיע רוזפלט כי בשל בעיות אישיות אין באפשרותו לחזור לישראל בזמן לאימוני הקבוצה. הפועל חיפה החתימה בשל כך את הסנטר איגור נסטרנקו.
הערות שוליים

↑  גיא פישקין, רוזפלט מחכה לאוהדי עירוני רמת גן, באתר mynet (כפי שנשמר בארכיון האינטרנט), 20 בפברואר 2011
↑  אייזק רוזפלט, באתר ספסל (ארכיון)
↑  Athletic Hall of Fame, University of St. Thomas Alumni Association website (ארכיון)
↑  נבחרו הסגלים לאולסטאר הלאומית, 15 במרץ, 2011 באתר ספסל (ארכיון)
↑  רוזפלט שבר שיא נדיר! חולון, אילת וראשל"צ ניצחו, ‏13 באוקטובר 2014 באתר מנהלת הליגה
↑  חיפה השלימה סוויפ עונתי על באר שבע, באתר מנהלת ליגת העל בכדורסל, ‏6 במאי, 2024
↑  צמד חמד: חסין ורוזפלט הם נבחרי חודש אוקטובר, ‏31 באוקטובר 2014, באתר ONE
↑  דובי פיק, ‏מצוין עם בעיות: רוזפלט מגיע להפועל ירושלים, באתר ONE‏, 9 ביולי 2016
↑  אור שקדי‏, הפועל אילת: הסנטר אייזיק רוזפלט חתם לשנתיים, באתר וואלה, 12 ביולי 2017
↑  משה סידי, אייזק רוזפלט יהיה קפטן מכבי אשדוד, באתר אשדוד אונליין, ‏5 בספטמבר, 2018
↑  מאור לוי, אייזיק רוזפלט תובע את מכבי אשדוד, באתר ynet, 12 במאי 2019
↑  ‏הבורר הכריע: אשדוד תשלם לרוזפלט כ-300 אלף ש"ח, באתר ספורט1, 21 ביוני 2020
↑  כפיר אדר, ‏בשל סיבה אישית: רוזפלט לא יוכל לפתוח עונה, באתר ONE‏, 9 בספטמבר 2019
אבוללה

| --- | --- |

כרזת הסרט
 בימוי:  יוני גבע
 הופק בידי:  איתן מנצורי נתן פארן
 תסריט:  יוני גבע
 עריכה:  עומר זייטמן
 שחקנים ראשיים:  יואב סעידיאן רוזנברג בר מיניאלי עידן ברקאי
 מוזיקה:  חיים פרנק אילפמן
 צילום:  גיורא ביח
 מדינה:  ישראל ישראל
 חברת הפקה:  סרטי ספירו דורי מדיה פראן אולפני סנובול
 חברה מפיצה:  סרטי יונייטד קינג
 הקרנת בכורה:  1 בדצמבר 2015
 משך הקרנה:  90 דקות
 שפת הסרט:  עברית
 סוגה:  פנטזיה סרט פעולה סרט הרפתקאות סרט לכל המשפחה
 תקציב:  4,449,200 ש"ח
 הכנסות:  1,698,622 ש"ח (מהקרנות בבתי קולנוע בארץ במהלך 2015 בלבד)
 דף הסרט ב־IMDb
אָבּוּלֶלֶה הוא סרט פנטזיה ישראלי של הבמאי והתסריטאי יוני גבע, אשר יצא לאקרנים ב-3 בדצמבר 2015 ומספר על ילד בן 10 המתמודד בעזרת מפלצת ששמה אבוללה עם מותו של אחיו בתאונת דרכים. המפיקים הראשיים של הסרט הם איתן מנצורי ויונתן פארן. את הסרט צילם גיורא ביח וערך עומר זייטמן. בסרט מככבים יואב סעידיאן רוזנברג בתפקיד אדם, בר מיניאלי בתפקיד תמר ועידן ברקאי בתפקיד אבוללה. בין השחקנים הנוספים המשתתפים בסרט: מכרם ח'ורי, יהודה מור, עודד לאופולד, רותם קינן, נתי קלוגר, מיכה סלקטר ולאורה ריבלין.
הסרט, המשלב בובה בלייב אקשן, הוא סרט ביכורים של גבע, והוא הופק בתמיכת קרן הקולנוע הישראלי, המיזם לקולנוע ירושלים, מפעל הפיס, יונייטד קינג ודורי פארן מדיה. הסרט צולם בשכונת גבעת משואה בירושלים.
הקרנת טרום-בכורה של הסרט התקיימה ב-9 בספטמבר 2015 במסגרת אירועי יום הקולנוע הישראלי והקרנות הבכורה בירושלים (27 בנובמבר) ובתל אביב (29 בנובמבר).
עלילת הסרט

על גג ביתו ברחוב דולצ'ין שבגבעת משואה, מחזיק אדם הראל (יואב סעידיאן רוזנברג), ילד בן 10, במכשיר סמארטפון, וצופה בסרטון וידאו שלו עם אחיו הגדול, אסף, שנהרג בתאונת דרכים. אדם איננו מודע לכוחות יחידה מיוחדת של משטרת ישראל, תחת פיקודו של שלומי (עודד לאופולד), שנפרשים במקום, במטרה לתפוס דמות חשודה.
הוריו של אדם (מיכה סלקטר ונתי קלוגר) נאבקים בהתמודדותם עם האובדן של בנם הבכור, ואמו של אדם אף מקפידה לשמור באובססיביות על חדרו של אסף כפי שהיה. ללא ידיעתה, מגניב אדם מחוץ לחדרו של אסף מספר מזכרות, ביניהן מדליה שבה זכה אסף, ושומר אותן במקלט שמתחת לביתו. יום אחד, בזמן היותו במקלט, מפתיעה את אדם דמות בין הצללים, והוא שומט מידיו את המדליה - לא לפני שהוא מנסה לצלם את הדמות עם הסמארטפון שלו - ובורח. הוא מספר על כך להוריו, אך הם לא מאמינים לו.
בבית הספר בו הוא לומד, נשלח אדם על ידי המחנך יאיר (רותם קינן) לספרייה כי לא הכין את שיעורי הבית שלו. שם, אב הבית האני (מכרם ח'ורי) מבחין בצילום של הדמות במכשיר הסמארטפון שלו, וניכר כי הוא מזהה את הדמות. אדם עוקב אחרי אב הבית עד לחדרו, שם הוא מספר לו שלדמות קוראים אבוללה (עידן ברקאי), מפלצת ירושלמית אגדית ובלתי נראית, אשר אוהבת דברים מתוקים וחושפת את עצמה רק בפני ילדים מיוחדים (ילדים שנמצאים במשבר).
אדם הולך למכולת, וקונה גזוז בטעם תות, באמצעותו הוא מצליח לפתות את אבוללה לצאת ממחבואו בין הצללים. השניים מתיידדים, ואבוללה הופך לחברו הסודי והיחיד של אדם. אדם מספר לאבוללה שהוא חש אשם במותו של אסף, שנהרג כאשר נסע לאסוף אותו מהקניון, כי איחר.
אבוללה מסייע לאדם להתמודד מול חבורת ילדים בריונים (קאי פקר, מורי שרם, שחף יעקובוביץ') בבית ספרו וגם להתמודד כנגד רצונו של יאיר להעביר אותו לבית ספר אחר, בניגוד לדעתם של מנהלת בית הספר דבורה (לאורה ריבלין) והיועץ יקי (דני קרפל). במקביל מגלה תמר (בר מיניאלי), שכנתו וחברתו ללימודים של אדם, את סודו.
כאשר לוחמי יחידת המשטרה המיוחדת מחדשים את המרדף, במטרה ללכוד את המפלצת, עוזר אדם לאבוללה לחזור חזרה הביתה אל משפחתו, על מנת להציל את חברו. אדם מספר להוריו על תחושת האשמה שרודפת אותו, וכל בני המשפחה מתפייסים באושר.
שחקנים ודמויות

| שם השחקן | שם הדמות | אודות הדמות |
| --- | --- | --- |
| יואב סעידיאן רוזנברג | אדם הראל | הדמות הראשית |
| בר מיניאלי | תמר | שכנתו וחברתו ללימודים של אדם |
| עידן ברקאי | אבוללה | יצור מפלצתי שעיר וגדול מירושלים שמתיידד עם אדם והופך לחברו הטוב ביותר |
| מיכה סלקטר | אבא | אביו של אדם |
| שי ליבני | גיל | חברו ללימודים של אדם |
| נתי קלוגר | אמא | אמו של אדם |
| יהודה מור | עמיחי | עובד במשרד הביטחון שמנסה ללכוד את אבוללה |
| מכרם ח'ורי | האני | אב הבית בבית-הספר |
| קאי פקר | ניר | בריון בבית-הספר |
| מורי שרם | חזי | בריון בבית-הספר |
| שחף יעקובוביץ' | רני | בריון בבית-הספר |
| עודד לאופולד | שלומי | קצין משטרה |
| רותם קינן | יאיר | מחנך הכיתה של אדם |
| דני קרפל | יקי חרמוני | יועץ בבית הספר |
| לאורה ריבלין | דבורה לובינסקי | מנהלת בית-הספר |
פרסים

בשנת 2015 העניק פורום מבקרי הקולנוע בישראל לסרט "אבוללה" שני פרסים: פרס "תגלית השנה" הוענק לבמאי הסרט, יוני גבע, ופרס ההישג האמנותי, על יצירת המפלצת אבוללה, הוענק לאדר וינטר, גן דה לנגה וקארן דוידוף, יוני כהן וסטודיו סנובול, רונן נגל ועידן ברקאי.
הקרנות בבתי קולנוע בארץ

בסרט צפו מעל ל-150,000 צופים בבתי הקולנוע בישראל.
מקור השם

"אבוללה" היא מילת סלנג ירושלמי, שמקורה בערבית, שנועדה להפחיד אנשים בחושך.
הערות שוליים

1 2  על פי דו"ח שפרסם אמציה סמקאי, יו"ר עמותת "בצדק".
↑   נירית אנדרמן, "העדנה המפתיעה של תעשיית סרטי הילדים הישראליים", באתר הארץ, 4 ביוני 2015
↑  אמיר בוגן, "מדע בדיוני ואימה ישראלים: כבר לא פנטזיה", באתר ynet, 14 באוגוסט 2015
↑  נירית אנדרמן, "הגננת" זכה בפרס הסרט הטוב ביותר מטעם פורום מבקרי הקולנוע בישראל, באתר הארץ, 20 בדצמבר 2015
↑  טל נתנאל, ‏תכירו את הסלנג הירושלמי: אבו יו-יו, במבליק ואש תנור, באתר "סרוגים", 24 במאי 2017
כרזת פרסומת לסרט.
איי הנסיכים

| --- | --- |

 נתונים גאוגרפיים
 מיקום:  ים מרמרה 
 קואורדינטות:  40°52′31″N 29°05′40″E﻿ / ﻿40.8753°N 29.0944°E﻿ / 40.8753; 29.0944
 שטח:  11 קמ"ר
 נתונים מדיניים
 מדינה:  טורקיה טורקיה
 אוכלוסייה:  16,690 (2022)
 אזור זמן:  UTC+3
  (למפת מחוז מרמרה מוגדלת) איסטנבול בורסה איזמיט אדירנה טקירדא צ'נקלה בולגריה יוון הים האגאי מרכז אנטוליה  י. ש. הים השחור ים מרמרה הים האגאי איי הנסיכים(למפת מחוז מרמרה רגילה) איסטנבול בורסה איזמיט אדירנה טקירדא צ'נקלה בולגריה יוון הים האגאי מרכז אנטוליה  י. ש. הים השחור ים מרמרה הים האגאי איי הנסיכים
 
איי הנסיכים (בטורקית: Kızıl Adalar) הם ארכיפלג של תשעה איים הנמצאים בים מרמרה כעשרים עד שלושים קילומטרים דרומית-מזרחית לעיר איסטנבול שבטורקיה.
היסטוריה

בתקופת האימפריה הביזנטית שימשו האיים מקום להגליית נסיכים ונסיכות מבית המלוכה והיוו למעשה כלא מלכותי. במנזר באי בויוקאדה נכלאו שלוש קיסריות ביזנטיות. האי המכונה "אי הכלבים" שימש מקום בו נפטרו שלטונות העיר מהכלבים המשוטטים של איסטנבול.
במאה ה-19 הפכו האיים לאתר נופש של עשירי איסטנבול ותיירים רבים באותה עת נהגו לנפוש בבתים הבנויים באיים בסגנון קולוניאלי ויקטוריאני. לאחר הגלייתו מברית המועצות בפברואר 1929, התגורר לאון טרוצקי באי בויוקאדה במשך ארבע שנים.
גאוגרפיה

האי בּוּיוּקָאדָה (Büyükada – "האי הגדול" או בשמו היווני 'פרינקיפוס', Πρίγκιπος) הוא הגדול והמאוכלס באיים, עם שטח של 5.46 קמ"ר. על אי זה נמצא מנזר מן המאה ה-12. האיים הגדולים האחרים הם הייבליאדה (Heybeliada) עם שטח של 2.4 קמ"ר, בורגזדה (Burgazada) עם שטח של 1.5 קמ"ר וקינליאדה (Kınalıada) עם שטח של 1.3 קמ"ר.
בכל האיים יש גבעות, והגבוהה ביותר היא גבעת איה יורגי של בויוקאדה, עם גובה של 203 מטרים.
כיום נחשבים האיים לאתר תיירות מבוקש. ניתן להגיע אליהם במעבורות היוצאות הן מצידה האירופי של איסטנבול והן מצידה האסיאתי. באיים אסורה תנועת כלי רכב ממונעים, והתיירים המטיילים באיים עושים זאת באמצעות רכיבה על חמורים, סוסים או בנסיעה בכרכרות ובאופניים.
גאוגרפיה > אקלים

באיים אקלים ים-תיכוני (Csa/Cs) לפי שיטת קפן לסיווג אקלימים. האיים כוללים כמה מהחורפים המתונים ביותר באיסטנבול, בעוד שחום הקיץ פושר יחסית, מכיוון ששוררים השפעות ימיות ומחסור באיי חום עירוניים. לכן, האיים מסווגים כ-USDA אזור עמידות 9b, ו-AHS אזור חם 3.
| אקלים באיים> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באיים> ינואר.8.1.3.9.96 | אקלים באיים> פברואר.8.5.4.1.67 | אקלים באיים> מרץ.10.4.4.9.65 | אקלים באיים> אפריל.15.6.8.6.50 | אקלים באיים> מאי.20.5.12.7.33 | אקלים באיים> יוני.24.7.17.2.26 | אקלים באיים> יולי.26.7.20.0.12 | אקלים באיים> אוגוסט.26.3.20.2.19 | אקלים באיים> ספטמבר.23.4.16.7.46 | אקלים באיים> אוקטובר.18.7.12.8.70 | אקלים באיים> נובמבר.14.4.9.2.95 | אקלים באיים> דצמבר.10.4.6.2.126 | אקלים באיים> שנה.17.3.11.4.705 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
הערות שוליים

↑  Adalar - Weather History & Climate Data - Meteostat. meteostat.net
| --- | --- |
בקרת זהויות :  NLI: 987007545643905171  GND: 4235911-9  LCCN: n78047556  VIAF: 146560314   WorldCat (עם VIAF): 146560314
אדווין רומנזו אלמר

| --- | --- |
אין תמונה חופשית
 לידה:  12 באוקטובר 1850 אשפילד, ארצות הברית 
 פטירה:  25 בינואר 1923 (בגיל 72) אשפילד, ארצות הברית 
 תחום יצירה:  ציור 
 
אדווין רומנזו אלמר - "תמונת אבל" (1890), שמן על בד.
אדווין רומנזו אלמר (באנגלית: Edwin Romanzo Elmer;‏ 12 באוקטובר 1850 –  25 בינואר 1923) היה צייר אמריקאי שזכה להכרה מועטה במהלך חייו, אך מוכר כיום בזכות ארבע יצירותיו: "תמונת אבל", "גברת מבאפטיסט קורנר", "משקפי קסם" ו"מקום הולדתה של מארי ליאון", שהפיק בין השנים 1892-1890. יצירתו זכתה להכרה רחבה בשנות החמישים של המאה העשרים ובשנת 1982 נערכה לכבודו תערוכה בולטת במוזיאון האמנות סמית' קולג' (The Museum of Art) שבנורת'המפטון, מסצ'וסטס.
אלמר לימד עצמו לצייר, ערבב ז'אנרים שונים זה עם זה וצייר מתוך התבוננות בעיקר פורטרטים וטבע דומם.
ביוגרפיה

אלמר נולד למשפחה ענייה באשפילד במדינת מסצ'וסטס שבארצות הברית. הוא בילה את רוב ילדותו בבקלנד השכנה.
בשנת 1867 עבר אלמר לקליבלנד על-מנת לנסות ולעבוד עם אחיו, סמואל ואנסל בעסקי חוטי-משי, אך כמה שנים מאוחר יותר חזר לבקלנד ובנה עם אחיו את האחוזה שנראית ברקע ציורו המוכר ביותר, "תמונת אבל" . במשך השנים, היו לו מספר ניסיונות (רובם לא מוצלחים) בתחום העסקים; כמו ניהול סלון ביליארד, ייבוא של מסחטות בגדים, מכונות כביסה, מחבצות חמאה ועוד. הוא גם היה הממציא של חלק ממכשירים האלה ואחראי על המצאת מכשיר לקליעת שוטים וכן על המכונה מחביצת החמאה.
אלמר התחתן בשנת 1879 עם מרי ג'יין וור, בתו החורגת של בן-דודו ג'ון. שנה לאחר מכן נולדה בתם אפי שנפטרה עשר שנים מאוחר יותר (1890). פטירתה הוא נושא ציורו, "תמונת אבל" (Mourning Picture) מאותה שנה. לאחר המות הילדה, מרי חשה שברון-לב גדול וחוותה דיכאון. מסיבה זו עזבו הזוג אלמר את הבית בבקלנד, אך נשארו באזור. במשך שלוש השנים הבאות, אלמר, כאמור, הפיק את עבודותיו המוערכות ביותר והחל לעבוד גם כאומן פורטרטים מסחריים.
לא ידוע על הכשרה אמנותית ממוסדת כלשהי שקיבל אלמר, מלבד שנה אחת (1899-1900) בה למד ב"אקדמיה הלאומית לעיצוב" בניו יורק. לאחר שנה זו חזר למסצ'וסטס, הפעם לשלבורן פולס, שם הוא פתח סטודיו לדיוקנאות מסחריים.
בשנת 1907 משפחת אלמר שבה לגור באשפילד, קרוב לביתם הישן. את המשך חייו הוא העביר בתור חקלאי והמשיך לצייר עד כמה שנים לפני מותו בשנת 1923. בשנה זו הוא חלה במחלת הסרטן ושם קץ לחייו. אשתו מרי נפטרה ארבע שנים אחריו.
תרומתו לציור

בתקופה זו של המאה התשע-עשרה, ציירים מקומיים מעיירות קטנות פרחו בחוף המזרחי של ארצות הברית. ציירים אלה לא אומנו בציור אקדמי וערבבו ז'אנרים וקונבנציות זה בזה. הסגנון מכונה לעיתים בשם "אמנות פולק". אלמר אף הרבה לעשות ניסיונות בשילוב של המדיומים הציור והצילום. הוא צייר מתוך התבוננות בתצלומים ורשם בצבעי גיר על גבי הגדלות של תצלומים.
בחייו, באזור העיירות שבו חי במסצ'וסטס, הוכר אלמר כצייר הידוע בתשומת-לבו הרבה לפרטים. הוא אף זכה במספר פרסים בכמה ירידים מקומיים ובין השנים 1904-1907 הוצגו חלק מציוריו בתצוגות אישיות בשלבורן פולס; כולל שתי תערוכות בחנות לממכר גלידה.
מעת לעת עבד אלמר לפרנסתו בציור דיוקנאות מסחריים ולאחר שובו מן האקדמיה הלאומית לעיצוב בניו יורק (1899-1900) הוא אף פתח סטודיו על-מנת להמשיך בעיסוק זה.
תרומתו לציור > אמנותו

ארבעת הציורים שהופקו בין 1890-1892 הם הבסיס עליו נבנה שמו של אלמר החל ממחצית המאה העשרים. כל הציורים שהפיק לאחר שלוש שנים אלה נחשבים על ידי חוקרים כ"פחות מעניינים".